fi fi en fi it fr fi pl fi en fi fi en fi fi fi fi fi et fi fi fi fi fi en da fi fi fi fi fi fi fi en en fi fi fi fi fi fi fi fi fi fi fi fi fi fi fi fi fi fi fi pl fi fi fi fi fi fi fi fi fi fi fi fi fi fi fi fi fi fi fi fi fi fi fi nb fi en fi it fi fi fi fi fi fi fi en en lt fi fi en fi fi fi fi fi fi fi en ur fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi oc fi pt en fi oc fi it et fi sl fi fi fi fi fi uz fi ca fi fi fi fi fi fi fi fi fi fi fi fi fi fi lt fi fi fi fi fi fi fi fi en nl fi en fi fi fi fi fi fi it uz es es es tr en pt pl it pl en fr fi fi fi fi fi fi en
Miten kiertotaloutta voidaan opettaa? – Turun ammattikorkeakoulu
Johtaminen korkeakoulussa 15 op | Opintokokonaisuus
Avoin ja vastuullinen TKI
Emeritus ja TUAS Fellow
In English Ota yhteyttä
Messi-intranet Optima Office365 (sähköposti) Opinto-opas Kirjasto PEPPI-henkilökunta PEPPI-opiskelijat Lukkarikone ItsLearning
Miten kiertotaloutta voidaan opettaa?
Miten kiertotaloutta voidaan opettaa?
Tuore oppimateriaali tarjoaa käytännön menetelmiä kiertotalouden opettamiseen korkeakouluissa. Menetelmäopas on toteutettu kuuden ammattikorkeakoulun yhteistyönä.
Kiertotalous haastaa katsomaan elämäntapojamme uudella tavalla ja etsimään ratkaisuja monialaisesti. Perinteinen luokkaopetus ei välttämättä auta opiskelijoita yhdistämään oppimaansa käytäntöön.
– Kiertotaloutta kannattaisikin opettaa projektimuotoisten menetelmien avulla. Opiskelijat voivat esimerkiksi ratkaista yritysten konkreettisia ongelmia eli opiskella aidoissa yritystoimeksiannoissa, Inka Mäkiö selittää.
Menetelmiä kiertotalouden opettamiseen – opas ja työkalupakki (toim. Inka Mäkiö & Marketta Virta) sisältää menetelmiä kiertotalouden opettamiseen sekä menetelmiä tukevia työkaluja, kuten arviointimatriiseja, sopimuspohjia ja esimerkkiaikatauluja. Menetelmiä yhdistää monialaisuus, projektimaisuus ja työelämälähtöisyys, ja ne vaihtelevat vuorokauden mittaisista innovointitapahtumista koko lukukauden mittaisiin projekteihin.
Opas on tuotettu osana Sitran rahoittamaa #kiertotalous – uutta yritysyhteistyötä ja pedagogiikkaa kiertotalouden moduuliopintojen edistämiseksi -hanketta. Hanke on osa suurempaa Sitran hankekokonaisuutta, jossa kehitetään kiertotalousopetusta kaikille koulutusasteille.
Oppaassa esitellään kolme menetelmää kiertotalouden opettamiseen. Ne voi ottaa käyttöön kuka tahansa opiskelijoiden kanssa työskentelevä taustasta riippumatta. Menetelmät on kehitetty korkeakouluille, mutta niitä voi käyttää myös esimerkiksi toisen asteen koulutuksessa. Kiertotalousosaamisen ohella menetelmät kehittävät myös tärkeitä työelämätaitoja, kuten ryhmätyö- ja kommunikointitaitoja sekä ongelmanratkaisukykyä.
Katso lyhyet videot menetelmistä:
Oppaassa kuvatut menetelmät ovat olleet jo useamman vuoden käytössä hankkeen päätoteuttajilla Turun ammattikorkeakoulussa, Lahden ammattikorkeakoulussa ja Tampereen ammattikorkeakoulussa. Lisäksi menetelmät on testattu kumppanikorkeakouluissa.
Materiaalien lisäksi kiertävät tiedot ja taidot
Kiertotalous ei ole pelkästään materiaalien kiertoa, vaan myös tiedot ja taidot kiertävät. Monialaisissa projekteissa opiskelijat oppivat hyödyntämään jaettua asiantuntijuutta: he tuovat omaa osaamistaan muiden käyttöön ja hyödyntävät muiden tietoa ongelmanratkaisussa. Tämä on arvokas taito, kun ratkotaan monitahoisia globaaleja ongelmia, joihin opiskelijat työelämässä törmäävät.
Koulutuksen merkitys korostuu, sillä kiertotalouden asiantuntijat kehittyvät juuri tänään eri oppilaitoksissa ympäri maailmaa. Kiertotaloutta ei voida sitoa yhteen ammattiin tai tieteenalaan, sillä sen onnistuminen vaatii vuoropuhelua eri toimijoiden välillä. Kiertotalouden opetuksen tulisi siten myös olla poikkitieteellistä ja koskea eri koulutusaloja.
Lataa Menetelmiä kiertotalouden opettamiseen – opas ja työkalupakki käyttöösi veloituksetta.
Opas ilmestyy kevään aikana myös englanninkielisenä.
Turun AMK:n julkaisusarjoissa  ilmestyy tutkimus- ja kehitystyön tuloksia, käytännönläheisiä oppaita työelämälle sekä oppimateriaalia ammattikorkeakoulujen käyttöön. Suurin osa julkaisuistamme on vapaasti saatavilla verkossa. Kaikki sarjajulkaisut löytyvät  Julkaisukauppa Lokista. .
Menetelmiä kiertotalouden opettamiseen – opas ja työkalupakki (pdf)
+358 40 355 0174
+358 40 355 0290
+358 40 355 0931
#kiertotalous – uutta yritysyhteistyötä ja pedagogiikkaa kiertotalouden moduuliopintojen edistämiseksi -hanke Kiertotalouden liiketoimintamallit -tutkimusryhmä Turun AMK:ssa